Ordensreglement



## Sveberg skole

2012

**ORDENSREGLER FOR SVEBERG SKOLE.**

**Sveberg skole skal være en trygg og god skole for alle.**

**Skolesamfunnet skal være preget av trivsel, trygghet og læring.**

Skolens ordensreglement er en forskrift etter Forvaltningsloven § 2 og Opplæringsloven § 2-9 og § 3.8 og rundskriv UDir-07-2005 og UDir -2-2010. Forskriften skal vedtas i skolemiljøutvalget ved Sveberg skole og trer i kraft i løpet høsten 2012/2013.

Ordensreglene gjøres kjent på denne måten: For 1. – 4. trinn gjennomgås reglene i klassene, og så sendes reglene hjem for underskrift. For 5. – 7.trinn gjennomgås reglene i klassene, og så sendes de hjem for underskrift av både foresatte og elever.

Ordensreglene gjelder i skoletid, på skolevei, på utflukter og turer og aktiviteter på digitale medier i skolens regi. Ordensreglene gjelder også for barn på SFO. Reglementet regulerer grunnlaget for vurdering i orden og oppførsel jf forskrift til opplæringsloven §3-5.

**Ordensreglementet tar utgangspunkt i at skolen er til for elevene, og at alle på skolen gjør det de kan for å skape god trivsel og et godt arbeidsmiljø.**

**Påbud og forbud:**

* Vi viser respekt og omsorg for hverandre.
* Rasistiske utsagn og handlinger, sjikane på grunn av religion eller livssyn, seksuell trakassering eller annen form for mobbing er ikke tillatt. Det skal sies fra til en voksen dersom vi opplever eller ser mobbing. Skolen følger egen plan mot mobbing.
* Vi snakker ordentlig til hverandre. Å banne, slåss eller ødelegge andres lek er ikke tillatt.
* Vi møter presis og forberedt til timer. Vi følger opp arbeidet som skal gjøres og har med nødvendig utstyr.
* Vi skal være innenfor skolens område i skoletida, så fremt ikke annet er avtalt. Det er ikke lov å oppholde seg på parkeringsplassene i skoletida.
* Skolen oppfordrer til sunt kosthold. Godteri spiser vi ikke på skolen.
* Ta godt vare på alt som tilhører skolen. La andres eiendeler være i fred.
* Mobiltelefon og andre bærbare elektroniske enheter skal være avslått og ikke brukes i skoletida.
* Hold skolens område rent og ryddig, både inne og ute**.**
* Elever i 5. – 7.trinn kan bruke sykkel til skolen. Hjelm er påbudt.
* Ved bruk av sparkesykkel, skateboard, rollerblades og lignende er hjelm påbudt.
* Snøballkasting er kun tillatt på anviste områder.
* Datautstyr og internett brukes i samsvar med skolens data- og nettregler.
* Bruk av tobakk, snus og andre rusmidler er forbudt.
* Fravær skal meldes til skolen i for- eller etterkant. Ved fravær skal skolen ha beskjed senest etter tre dager. Søknad om fri/permisjon gjøres i samsvar med det kommunale permisjonsreglementet.
* Kniver og andre gjenstander som kan være til skade for seg selv eller andre, er ikke tillatt på skolen.

**Tiltak ved brudd på ordensreglene:**

Alle tiltak skal være slik at elevene forstår hvilke regler som er brutt, og hvorfor skolen må reagere. Elevene skal ha mulighet til å forklare seg for den som skal ta avgjørelsen, jf opplæringsloven § 2-9**. Foresatte vil bli informert når tiltak settes i verk.**

**Skolen vil normalt benytte følgende tiltak mot brudd på ordensregler.**

* Elever som gjentatte ganger kommer for seint til time, må ta igjen denne tida etter avtale med lærer.
* Elever som gjør hærverk eller ødelegger skolens eller andres eiendeler, må erstatte dette eller de blir pålagt oppgaver for å rette opp skaden. Hvis skolebøker ødelegges eller mistes, må eleven erstatte disse.
* Elever som bryter ordensreglementet i utetida, vil bli fratatt utetid.
* Elever som ødelegger arbeidsmiljøet i undervisningstimer, vil få advarsel fra lærer/assistent. Eventuell overføring til annen undervisningsgruppe i timen/perioden eller samtale med skoleledelsen. Foresatte kontaktes når elever nekter å samarbeide.
* Voldelig lek og snøballkasting medfører at eleven mister retten til å være sammen med andre i utetid 1 dag. Ved gjentagelser opp til en uke.
* Ved grov vold eller annen uakseptabel adferd tas eleven ut av undervisning umiddelbart.
* Bruk av gjenstander som bryter med ordensreglementet beslaglegges.
* Ved gjentatte fravær uten melding, kontaktes foresatte.
* Alvorlige brudd på lov og orden vil bli meldt til politiet.
* Dersom det blir snakk om erstatning, er erstatningsbeløpet satt til maksimalt kr. 5000,- jf. Skadeerstatningsloven § 1-2. Dette vurderes i hvert enkelt tilfelle.
* Brudd på skolens IKT-reglement fører til at vedkommende mister brukerrettigheten i 14 dager.
* Andre konsekvenser/tiltak kan være aktuelt etter enkeltvedtaksform.

Ordensreglene er godkjent i skolemiljøutvalg

Sveberg skole, den

Rektor inspektør inspektør

**Ordensreglene er lest og gjennomdrøftet:**

( På 5.-7.trinn skriver både elev og foreldre/foresatte under. På 1.-4.trinn skriver bare foreldre/foresatte under.)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**elev foresatte**

Eventuelle kommentarer: